Vicepreședinta Statelor Unite, Kamala Harris, a respins acuzația lansată de președintele Rusiei, Vladimir Putin, conform căruia patru dintre autorii atacului terorist de la Moscova urmau să fugă în Ucraina.
"Nu, nu există nicio dovadă și, de fapt, ceea ce știm în acest caz este că ISIS este, din toate punctele de vedere, responsabil pentru ceea ce s-a întâmplat", a precizat, în fața jurnaliștilor, Kamala Harris.
Anterior, președintele Ucrainei, Volodimir Zelenski, dezmințise orice legătură între Ucraina și autorii atacului de la Moscova.
Informația că ISIS a comis atacul de la Moscova este confirmată de SUA. Rusia nu a comentat acest punct de vedere, care este susținut de americani. În schimb, președintele Vladimir Putin a susținut că toate cele patru persoane direct implicate în comiterea atacului au fost arestate de autoritățile din Rusia în timp ce se aflau pe drum spre Ucraina. Statul ucrainean pregătise "o breșă" în linia frontului pentru a facilita trecerea acestor teroriști, a susținut președintele Rusiei.
Serviciul de securitate al Rusiei, FSB, a anunțat că 11 persoane sunt arestate pentru implicare în atacul de lângă Moscova. Dintre cele 11 persoane arestate, patru sunt acuzate că au comis în mod direct acest atac.
Citește și: